paragraph_text: Protiv Stojiljkovića, Haaški tribunal podigao je optužnicu zbog ratnih zločina na Kosovu tijekom 1999. godine. Nakon što je Skupština tadašnje SR Jugoslavije usvojila Zakon o suradnji s Haaškim tribunalom, 11. travnja 2002. godine, Stojiljković je izvršio samoubojstvo ispred ulaza u savezni parlament pucajući sebi u glavu iz pištolja. Umro je dva dana kasnije, u beogradskom Urgentnom centru.